hotchpotch/miracl-hf-unified huggingface dataset:
আদ্দিস আবাবা লাইট রেল
আদ্দিস আবাবা লাইট রেল হল ইথিওপিয়া এর বৃহত্তম শহর ও রাজধানী আদ্দিস আবাবা এর একটি দ্রুত পরিবহন ব্যবস্থা।এটি সাব-সাহারা অঞ্চলের প্রথম লাইট রেল ব্যবস্থা।এটি নির্মাণে চিন সরকার সহোযোগিতা করেছে।এই ব্যবস্থায় মোট দুটি রেল পথ রয়েছে।
" আদ্দিস আবাবা লাইট রেল " এর নির্মিান করেছে চিন এর সংস্থা।এটি এর নির্মাণ ২০১৫ সালের সেপ্টেম্বরে।এর পর ২০১৫ সালের নভেম্বরে এর দ্বিতীয় লাইন নির্মাণ শেষ হয়।এটি মোট ৩১ কিলোমিটার রেল পথ নিয়ে গঠিত।
চীনা ঋণ সহায়তা ও প্রযুক্তিতে আফ্রিকার মাটিতে প্রথম লাইট রেলওয়ে ট্রানজিট (এলআরটি) চালু ইয় ইথিওপিয়ার রাজধানী আদ্দিস আবাবায়। ৪৭ কোটি ৫০ লক্ষ আমেরিকান ডলার ব্যয়ে প্রকল্পটি বাস্তবায়ন করেছে চায়না রেলওয়ে গ্রুপ।
রবিবার ২১ সেপ্টেম্বর এলআরটি লাইনটি উদ্বোধনের পর জনসাধারণের ব্যবহারের জন্য উন্মুক্ত করে দেয়া হয়।
ইথিওপিয়ার পরিবহণমন্ত্রী ওয়ার্কনেহ গেবেইয়েনহু উদ্বোধনী অনুষ্ঠানে বলেন, ৩৪ কিলোমিটার দীর্ঘ এই এলআরটি লাইনে প্রতিদিন ৬০,০০০ যাত্রি পরিবহণ করা যাবে।
আলজেরিয়া–বাংলাদেশ সম্পর্ক
আলজেরিয়া–বাংলাদেশ সম্পর্ক হল আলজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
১৯৭১ সালের ডিসেম্বরে স্বাধীনতা লাভের পরপরই আলজেরিয়া বাংলাদেশকে স্বীকৃতি দেয়। জোট-নিরপেক্ষ আন্দোলন সামিটের অংশ হিসেবে বঙ্গবন্ধু শেখ মুজিবুর রহমান প্রথম বাংলাদেশি হিসেবে ১৯৭৩ সালে আলজেরিয়া সফর করলে এ সম্পর্ক আরো গাঢ় হয়। ১৯৭৪ সালে লাহোরে অনুষ্ঠেয় ইসলামিক সামিটে বঙ্গবন্ধুকে অংশগ্রহণ করানোর জন্য বিশেষ বিমানে করে আলজেরিয়ার রাষ্ট্রপতি হউয়ারি বউমেডিয়েন বাংলাদেশে সফর করেন। ১৯৭১ সালে স্বাধীনতা অর্জনের পর ওআইসিতে বাংলাদেশের সদস্যপদ লাভের অন্যতম মূল ভূমিকা পালন করেছে আলজেরিয়া।
দুই দেশই দ্বিপাক্ষিক অর্থনৈতিক কর্মসূচী বিস্তারে আগ্রহ প্রকাশ করেছে। বাংলাদেশি ঔষধ প্রস্তুতকারক প্রতিষ্ঠানসমূহ, মেলামিন এবং চামড়াজাত সামগ্রী আলজেরিয়ার বাজারে উন্নতমানের সামগ্রী হিসেবে পরিচিত হচ্ছে। ২০০৭ সালে দ্বিপাক্ষিক বাণিজ্য এবং বিনিয়োগ বাড়ানোর উদ্দেশ্যে ২০ সদস্যের একটি বাংলাদেশি ব্যবসায়ী দল রাঁধুনীসহ আলজেরিয়া সফর করে। রাঁধুনীরা সেখানে গিয়ে সর্ষে ইলিশ রান্না করে।
পিটার হেইন
পিটার স্যামুয়েল হেইন (; জন্ম: ২৮ জুন, ১৯২৮ - মৃত্যু: ৪ ফেব্রুয়ারি, ২০০৫) কোয়াজুলু-নাটাল প্রদেশের উইন্টারটন এলাকায় জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে চৌদ্দ টেস্টে অংশগ্রহণ করেছেন পিটার হেইন। দলে তিনি মূলতঃ ডানহাতি ফাস্ট বোলার হিসেবে ভূমিকা রাখতেন। এছাড়াও, ডানহাতে নিচের সারিতে ব্যাটিং করতেন তিনি।
প্রথম-শ্রেণীর ক্রিকেটে ২১.৩৮ গড়ে ২৭৭ উইকেট পেয়েছেন। তন্মধ্যে, ১৯৫৪-৫৫ মৌসুমে অরেঞ্জ ফ্রি স্টেটের সদস্য থাকাকালে ওয়েলকোমে ট্রান্সভালের বিপক্ষে ৮/৯২ পেয়েছিলেন। ঘরোয়া প্রথম-শ্রেণীর ক্রিকেটে ১৯৫১-৫২ মৌসুমে নর্থ-ইস্টার্ন ট্রান্সভাল, ১৯৫৩-৫৪ ও ১৯৫৪-৫৫ মৌসুমে অরেঞ্জ ফ্রি স্টেট ও ১৯৫৫-৫৬ থেকে ১৯৬৪-৬৫ মৌসুম পর্যন্ত ট্রান্সভালের প্রতিনিধিত্ব করেন তিনি।
১৯৫৫ সালে লর্ডসে স্বাগতিক ইংল্যান্ডের বিপক্ষে টেস্ট অভিষেক ঘটে তাঁর। ঐ টেস্টের প্রথম ইনিংসে পাঁচ উইকেট দখল করে সবিশেষ কৃতিত্বের পরিচয় দেন। নিল অ্যাডককের সাথে চমৎকার বোলিং জুটি গড়েন।
প্রিটোরিয়ার একটি ব্যক্তিমালিকানাধীন হাসপাতালে হৃদযন্ত্রের ক্রীয়ায় বন্ধ হয়ে ৪ ফেব্রুয়ারি, ২০০৫ তারিখে তাঁর দেহাবসান ঘটে। তাঁর ভাই ববি হেইন মিলার টেনিস খেলোয়াড় ছিলেন।
বারিন্দ মেডিকেল কলেজ
বারিন্দ মেডিকেল কলেজ ও হাসপাতাল () রাজশাহীতে অবস্থিত একটি বেসরকারি মেডিকেল কলেজ। এ মেডিকেল কলেজ রাজশাহী বিশ্ববিদ্যালয়ের অধিভুক্ত একটি প্রতিষ্ঠান। মেডিকেল কলেজটি ২০১১ সালে প্রতিষ্ঠিত হয়। বর্তমানে ১৯টি অনুষদের অধীনে ৫ বছর মেয়াদী স্নাতক পর্যায়ে এমবিবিএস ডিগ্রী প্রদান করা হয়। কলেজটি সময় বিবেচনায় নতুন হলেও গুনগত শিক্ষামান এবং উন্নত নিয়ম-শৃঙ্খলার জন্য বাংলাদেশ সহ বাইরের দেশেও অনেক সুনাম অর্জন করেছে। এখানে প্রতি বছর অনেক বিদেশী ছাত্র-ছাত্রী পড়ালেখা করতে আসে ।
রাজশাহী শহরের অভিজাত এলাকা "পদ্মা আবাসিক" এ প্রায় ৩.২ একর জায়গা নিয়ে মেডিকেল কলেজ ও হাসপাতালটির নিজস্ব ভবন অবস্থিত।
রাজশাহী অঞ্চলের প্রাচীন নাম বরেন্দ্র শব্দ থেকে এই কলেজের নামকরণ করা হয়েছে। ২০১১ সালে রাজশাহী শহরের অভিজাত এলাকায় এই কলেজ প্রতিষ্ঠা করা হয়।
৩.২ একর জায়গা জুড়ে মেডিকেল কলেজটি অবস্থিত। এখানে হাসপাতাল ভবন, ছাত্রাবাস, একাডেমিক ভবন ইত্যাদি আছে।
বাংলাদেশে সমস্ত মেডিকেল কলেজের সাথে ভর্তি পরীক্ষার মাধ্যমে এখানে শিক্ষার্থী ভর্তি করানো হয়।
বারিন্দ মেডিকেল কলেজে বর্তমানে প্রায় ৩৪৮ জন ছাত্র-ছাত্রী পড়াশোনা করছে, এর মধ্যে প্রায় ৪৪ জন বিদেশি নাগরিক। ভারত,নেপাল,কাশ্মীরসহ পৃথিবীর বিভিন্ন দেশ থেকে তারা বারিন্দ মেডিকেল কলেজে পড়তে এসেছে। 
বারিন্দ মেডিকেল কলেজে ছাত্র-ছাত্রীদের পরিবহণের জন্য বাস ব্যবহার করে। জরুরী অবস্থায় রোগী নিয়ে যাওয়ার জনু নিজস্ব এম্বুলেন্সও আছে।
বারিন্দ মেডিকেল কলেজ থেকে ২০১৫ সালের মার্চ মাসে প্রথম "কিশলয়" নামের একটি দেয়াল পত্রিকা বের করা হয়। এরপর থেকে কলেজে এই ধারা অপরিবর্তিত আছে। এছাড়া "বারিন্দ মেডিকেল কলেজ জার্নাল" নামেও একটি ষণ্মাসিক ম্যাগাজিন কলেজ প্রশাসন প্রকাশ করেন। কলেজের ছাত্র-ছাত্রী এবং শিক্ষকগণ উক্ত দেয়ালিকা এবং ম্যাগাজিনে লেখালেখি করেন।
বারিন্দ মেডিকেল কলেজ ১৬ সদস্যের একটি পরিচালনা কমিটির মাধ্যমে পরিচালিত হয়ে আসছে। এর সদস্যগণ হলেনঃ
টমাস বেয়ারিং, প্রথম আর্ল অব নর্থব্রুক
টমাস বেয়ারিং, প্রথম আর্ল অব নর্থব্রুক (২২ জানুয়ারি ১৮২৬ – ১৫ নভেম্বর ১৯০৪), একজন ব্রিটিশ রাজনীতিক যিনি লিবারেল পার্টির রাজনীতির সাথে জড়িত ছিলেন। ১৮৭২ থেকে ১৮৮৬ পর্যন্ত ভারতের ভাইসরয় হিসাবে দায়িত্ব পালন করেন। ভারতে ব্রিটিশ শাসনের গুনগত মান উন্নত করা ছিল অন্যতম প্রধান অবদান। তিনি দূর্ভিক্ষ পীড়িত জনগনের জন্য বৃহৎ পরিসরে ত্রান বিতড়নের ব্যবস্থা করেন। এছাড়া তিনি জনগনের উপর আরোপিত কর ও আমলাতন্ত্রের জটিলতা হ্রাস করেন। ১৮৮০ থেকে ১৮৮৫ পর্যন্ত তিনি ফার্ষ্ট লর্ড অব এডমিরালটি হিসাবে দায়িত্ব পালন করেন।
নর্থব্রুকের পিতার নাম ১ম ব্যারন, নর্থব্রুক ফ্রান্সিস বেয়ারিং। মাতার নাম জেন। তিনি তাদের প্রথম সন্তান। তিনি Twyford স্কুল এবং ক্রাইস্ট চার্চ, অক্সফোর্ডে লেখাপড়া করেন। ১৮৪৬ সালে সেখান থেকে তিনি সম্মানসহ স্নাতক ডিগ্রী লাভ করেন।
রাজনৈতিক জীবনে নর্থব্রুক হেনরী লবুচেরী, স্যার জর্জ গ্রে, এবং স্যার চার্লস উডের ব্যক্তিগত সেক্রেটারী ছিলেন। ১৮৪৭ সালে ব্রিটিশ রিলিফ কমিটিতে কাজ করেন। ১৮৫৭ সালে তিনি হাউজ অব কমন্সের সদস্য হিসাবে পুনারায় নির্বাচিত হন। ১৮৬৬ সাল পর্যন্ত তিনি সেখানকার সদস্য ছিলেন। ১৮৬১ সালে তিনি আন্ডার সেক্রেটারি অব ওয়ার এবং ১৮৬৪ সালে আন্ডার সেক্রেটারি অব স্টেট হিসাবে দায়িত্ব পালন করেন।
১৮৭২ সালে তিনি ভারতের ভাইস-রয় হিসাবে নিয়োগ প্রাপ্ত হন।
১৮৪৮ সালে লর্ড নর্থব্রুক লর্ড এলিংটনের ভগিনী এলিজাবেথ স্টার্টকে বিয়ে করেন। তাদের দুইটি সন্তান ছিল। এলিবাবেথ ১৮৬৭ সালে মাত্র ৪০ বছর বয়সে মারা যান। লর্ড নর্থব্রুক আমৃত্যু বিপত্নীক ছিলেন। ১৯০৪ সালে ৭৮ বছর বয়সে তিনি হাম্পশায়ারের স্টারটনে মৃত্যু বরণ করেন। তার মৃত্যুর পর তার জ্যেষ্ঠ্য পুত্র ফ্রান্সিস বেরিং, ২য় আর্ল অব নর্থব্রুক আর্লডোমের উত্তরাধিকারী হন। তার কন্যা নর্থব্রুকের অধীনস্থ রাজা লাল মালা নামক এক ভারতীয়কে বিয়ে করেন।
১৮৭৪ সালে লর্ড নর্থব্রুক ঢাকায় আগমন করেন। তার এই আগমনকে স্মরনীয় করে রাখার জন্য ভাওয়াল রাজা রাজেন্দ্র নারায়ণ রায় চৌধুরী এবং আরো কয়েকজন ধনাঢ্য ব্যক্তি ১৮৭৯ সালে তার নামে একটি টাউন হল নির্মাণ করেন। ভবনটি নর্থব্রুক হল নামে পরিচিত।
লোবান
লোবান এক প্রকারের সুগন্ধি বৃক্ষনির্যাস যা আগরবাতি এবং আতরে ব্যবহৃত হয়। এটি সংগ্রহ করা হয় বার্সেরাসিয়া পরিবারের "বসওয়েলিয়া" গণের উদ্ভিদ থেকে, বিশেষত "Boswellia sacra"। 'লোবান' শব্দটি এসেছে আরবি লুবান থেকে।
"বসওয়েলিয়া"র চারটি প্রজাতি থেকেই মূলত লোবান উৎপন্ন হয়। সংগ্রহের সময়ের ওপর ভিত্তি করে প্রত্যেক প্রজাতি থেকে ভিন্ন ভিন্ন মাত্রায় রেজিন পাওয়া যায়। গুণগত মানসম্পন্ন রেজিন হাতে বাছাই করা হয়।
প্রথমে চিকন ও শক্ত "বসওয়েলিয়া" জাতের গাছগুলোর বাকল কুপিয়ে ফালাফালা করে দেয়া হয় যাকে 'ট্যাপিং' 'স্ট্রিপিং' বলে। এতে গাছের রেজিন চুইয়ে পড়ে জমাট বেঁধে যায়। জমাট বাঁধা রেজিনকে বলা হয় 'অশ্রু' (Tear)। লোবান গাছগুলোর বহু প্রজাতি ও বৈচিত্র্য বিদ্যমান। মাটি ও জলবায়ুর গুণাগুণ রেজিনের বৈশিষ্ট্যে প্রভাব ফেলে। "Boswellia sacra" গাছগুলোর বিশেষত্ব হলো এরা সবরকম অসহনীয় পরিবেশে, এমনকি নিরেট পাথরেও জন্মাতে পারে। গাছগুলো প্রায় ৮-১০ বছর বয়সে রেজিন ঊৎপাদন শুরু করে। বছরে দু-তিনবার ট্যাপিং করা হয় এবং শেষ ট্যাপিংয়ে সবচেয়ে ভালো অশ্রু পাওয়া যায়। সাধারণত, রেজিন যত অস্বচ্ছ হয় মান তত ভালো হয়। উত্তম মানের রেজিন উৎপন্ন হয় সোমালিয়ায় যেখান থেকে ক্যাথলিক চার্চ তার ভান্ডারের সিংহভাগ কেনে।
সাম্প্রতিক সমীক্ষায় দেখা গিয়েছে যে লোবান গাছের সংখ্যা ক্রমশ কমছে, অংশত অতি-আহরণের কারণে। বারবার ট্যাপ করা গাছের বীজ অঙ্কুরিত হয় মাত্র ১৬%, যেখানে ট্যাপ-না-করা গাছের বীজ অঙ্কুরিত হয় ৮০%। এছাড়াও দাবানল, পশুচারণ, গুবরে পোকার আক্রমণ প্রভৃতি কারণে গাছের সংখ্যা কমছে। আবার লোবান বনভূমি কেটে শস্যক্ষেত বানানোও এর জন্য দায়ী।
প্রায় ৫০০০ বছরের বেশি সময় ধরে আরব উপদ্বীপ, উত্তর আফ্রিকা এবং সোমালিয়ায় লোবানের ব্যবসা চলছে। প্রাচীন মিশরীয় রাণী হাতশেপসুত-এর সমাধি-মন্দিরগাত্রে এক ম্যুরালচিত্রে পান্ট নগরে পণ্য হিসেবে লোবান দেখানো হয়েছে।
লোবান পাওয়া যায় বিভিন্ন প্রকারের পাওয়া যায়। এর গুণগত মান নির্ভর করে এর রং, বিশুদ্ধতা, সুগন্ধ, বয়স এবং আকারের ওপর। সাধারণত "সিলভার" এবং "হোজারি"কে সবচেয়ে উন্নতমানের লোবান হিসেবে বিবেচনা করা হয়।
কোচি বন্দর
কোচি বন্দর হল ভারতের প্রধান ১৩ টি বন্দর মধ্যে অন্যতম।এটি দক্ষিণ ভারত-এর কেরালা রাজ্যের প্রধান ও বৃহত্তম বন্দর।এই বন্দরটি ভারত সরকার-এর জাহাজ মন্ত্রকের অধীনস্ত।বন্দরটির কন্টেইনার টার্মিনালটি নির্মাণের সাহায্য করেছে দুবাই পোর্ট ওয়াল্ড।এই টার্মিনালটি পরিচালানাও দুবাই পোর্ট ওয়াল্ড করে।বন্দরটির কন্টেইনার পরিবহন ক্ষমতা ১ মিলিওন টন।বন্দরটি ২০১৪ থেকে ২০১৫ সালের মধ্যে ১৭.৪৩ মিলিওন টন পণ্য পরিবহন করেছে।
বন্দরটি কোচি শহরের একটি দ্বীপে অভ্যান্তরিন হ্রদে অবস্থিত। এই বন্দরটি মূল ভূখন্ডের সঙ্গে ৪ কিলোমিটার দীর্ঘ সেতু দ্বারা যুক্ত। এই বন্দর ০৯.৩৫ ডিগ্রী উত্তর ও ৭৬.১৪ ডিগ্রী পূর্বে অবস্থিত। এটি সমুদ্র সমতল থেকে ০ থেকে ২ মিটার উঁচু।
কোচি বন্দরটির পোতাশ্রয়টি স্বাভাবিক ও প্রাকৃতিক। এই বন্দরের পোতাশ্রয়টি খুবই গভীর।এর গভীরতা গড়ে । ফলে বন্দরের পোতাশ্রয়ে বড় সামুদ্রিক জাহাজ নোঙর করতে পারে। এছাড়া কন্টেইনার টার্মিনালটি ১৪.৫ মিটার এর বেশি গভীর।
এই বন্দরটি দুটি পৃথক ডক নিয়ে গঠিত। এছাড়া এখানে একটি কন্টেইনার টার্মিনাল রয়েছে। বন্দরটিতে মোট ১৪ টি জেটি রয়েছে। বন্দরটি থেকে পণ্য দেশের অভ্যন্তরে ও দেশের অভ্যন্তর থেকে পণ্য অন্য দেশে পরিবহনের জন্য বন্দরটি একটি সেতু দ্বারা মূল ভূখন্ডে যুক্ত। বন্দরের পণ্য মজুতের সুব্যবস্থা রয়েছে।
প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷
কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷
কোচি বন্দরের পশ্চাৎ ভূমি দক্ষিণ ভারতের পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত।
আন্তর্জাতিক কন্টেনার ট্রান্স-শিপমেন্ট টার্মিনাল, কোচি
স্থানীয়ভাবে ভাল্লারপাদাম টার্মিনাল হিসাবে পরিচিত কোচি আন্তর্জাতিক কনটেইনার ট্রান্সশিপমেন্ট টার্মিনাল (আইসিটিটি), ভারতে প্রথম ট্রান্স-শিপমেন্ট টার্মিনাল এবং একটি এসইজেড-এর মধ্যে পরিচালনা প্রথম কন্টেইনার টার্মিনাল হয়। এটি ভারতের কেরালা রাজ্যের কোচি বন্দরের অংশ।
প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷
কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷
১৬ ফেব্রুয়ারী ২০০৫ সালে, দুবাই পোর্টস ওয়ার্ল্ড ঘোষণা দেয় যে, একটি আন্তর্জাতিক কনটেইনার ট্রান্সশিপমেন্ট টার্মিনাল (আইসিটিটি) - একটি ইন্ডিয়া গেটওয়ে টার্মিনাল নির্মাণ, উন্নয়ন এবং পরিচালনা করার জন্য কোচিন পোর্ট ট্রাস্ট (কোপটি)-এর সাথে একটি চুক্তিতে স্বাক্ষর করেছে যা ভাল্লারপাদামে আবস্থিত।
প্রকল্পটি ভারতবর্ষের প্রধানমন্ত্রী মনমোহন সিংয়ের ভিত্তি প্রস্তর স্থাপন দ্বারা আনুষ্ঠানিকভাবে শুরু হয়েছিল। অনুষ্ঠানে কোচিন পোর্ট ট্রাস্টের চেয়ারম্যান ডাঃ জ্যাকব থমাস, ও ডিপি ওয়ার্ল্ড এক্সিকিউটিভ চেয়ারম্যান সুলতান আহমেদ বিন সুলায়ম কেরালার গভর্নর আর.এল. ভাটিয়া, ভারত সরকারের নৌমন্ত্রী টি.আর. বাল্য, ও কেরালার মুখ্যমন্ত্রী ওমেন চণ্ডী উপস্থিত ছিলেন।
চুক্তির অনুমোদন ভারত সরকারের অর্থনৈতিক বিষয়ক মন্ত্রিসভা কমিটি, অর্থ মন্ত্রণালয় এবং এ সময় ডিপি ওয়ার্ল্ড পরিচালনা করবে এবং পরবর্তীতে কোচিন বন্দরের রাজীব গান্ধী কনটেইনার টার্মিনালনকে একটি নতুন টার্মিনাল হিসাবে পরিচালনা করা হবে। সমাপ্তির। ডিপি ওয়ার্ল্ডকে টার্মিনালটির একচেটিয়া পরিচালনা এবং ব্যবস্থাপনার জন্য ৩৮-বছরের ছাড় দেওয়া হয়েছে।
চট্টগ্রাম এলএনজি টার্মিনাল
চুক্তি করেছে পেট্রোবাংলা এবং যুক্তরাষ্ট্রের প্রতিষ্ঠান একজিলারেট। দেড় বছরের মধ্যে কাজ শেষ হওয়ার আশা করছে সরকার।
ছয় বছর আগে ভাসমান এলএনজি টার্মিনাল নির্মাণের প্রকল্প নেয় সরকার। পরের দুবছরের মধ্যে প্রকল্পের কাজ শেষ করার থাকলেও নানা সীমাবদ্ধতায় এগোয়নি কাজ।
অবশেষে টার্মিনাল নির্মাণে কাজ শুরুর চুক্তি সই হয়েছে। আগামী ১৮ মাসের মধ্যেই এই টার্মিনাল চালু করার আশা করছে সরকার।
এলএনজি টার্মিনালের ধারণ ক্ষমতা হবে এক লাখ ৩৮ হাজার ঘনমিটার তরল গ্যাস। এই টার্মিনাল থেকে দিনে ৫০ কোটি ঘনফুট গ্যাস সরবরাহ করা যাবে। এজন্য মহেশখালী থেকে চট্টগ্রাম পর্যন্ত প্রায় ৯০ কিলোমিটার পাইপলাইন তৈরির কাজও শেষ পর্যায়ে।
এলএনজি টার্মিনাল নির্মাণ ও পরিচালনা করবে যুক্তরাষ্ট্রের প্রতিষ্ঠান এক্সিলারেট এনার্জি।
নেহেমিয়া পেরি
নেহেমিয়া ওডোফাস পেরি (; জন্ম: ১৬ জুন, ১৯৬৮) জ্যামাইকার কিংস্টনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০০ সময়কালে চারটি টেস্ট ও ২১টি একদিনের আন্তর্জাতিকে অংশগ্রহণ করেন নেহেমিয়া পেরি। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচের সারির ব্যাটসম্যান ছিলেন তিনি।
১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়ার বিপক্ষে তাঁর টেস্টে অভিষেক হয়। খেলায় তিনি ৫/৭০ লাভ করেন যা তাঁর খেলোয়াড়ী জীবনের সেরা বোলিং পরিসংখ্যানরূপে বিবেচিত। ব্রায়ান লারা'র ২১৩ রানের সাথে তাঁর এ বোলিং পরিসংখ্যান ওয়েস্ট ইন্ডিজের জয়ে প্রভূতঃ ভূমিকা রাখে।
বয়সের কারণে ও ক্রমাগত কব্জির ব্যথায় ভুগতে থাকায় ২০০৪ সালে সকল স্তরের ক্রিকেট থেকে অবসরগ্রহণ করতে বাধ্য হন। ব্যক্তিগত জীবনে বিবাহিত পেরির তিন সন্তান রয়েছে।
আবদুল খালেক (দ্ব্যর্থতা নিরসন)
আবদুল খালেক একটি মুসলিম পুরুষের নাম। এই নামের ব্যক্তিদের তালিকা নিচে দেয়া হলোঃ
এ কে এম শহীদুল হক
এ কে এম শহীদুল হক একজন বাংলাদেশের পুলিশ অফিসার এবং বর্তমান মহা পুলিশ পরিদর্শক (আইজিপি)। তিনি শরীয়তপুর জেলার নড়িয়া থানাধীন নরকলিকাতা গ্রামে এক সম্ভ্রান্ত মুসলিম পরিবারে জন্ম গ্রহণ করেন।
জনাব শহীদুল হক ১৯৮৪ সালে ঢাকা বিশ্ববিদ্যালয় থেকে সমাজ কল্যাণে এমএসএস ডিগ্রি অর্জন করেন। পরবর্তীতে তিনি ঢাকা বিশ্ববিদ্যালয় হতে এলএলবি এবং একটি বেসরকারি বিশ্ববিদ্যালয় হতে এমবিএ ডিগ্রি লাভ করেন।
শহীদুল হক ১৯৮৪ সালে বাংলাদেশ সিভিল সার্ভিস পরীক্ষার মাধ্যমে ১৯৮৬ সালে সহকারী পুলিশ সুপার হিসেবে বাংলাদেশ পুলিশ বাহিনীতে অংশগ্রহণ করেন। পুলিশ সুপার হিসেবে তিনি চাঁদপুর, মৌলভীবাজার, চট্টগ্রাম ও সিরাজগঞ্জ জেলায় কার্যভার পালন করেছেন। ডিআইজি হিসেবে পুলিশ হেডকোয়ার্টার্স, রাজশাহী রেঞ্জ এবং চট্টগ্রাম রেঞ্জে সুনামের সাথে দায়িত্ব পালন করেন। তিনি ঢাকা মেট্রোপলিটন পুলিশের একজন সফল পুলিশ কমিশনার হিসেবে দায়িত্ব পালন করা ছাড়াও পুলিশের ভিন্ন ভিন্ন গুরুত্বপূর্ণ পদে অধিষ্ঠিত ছিলেন।
তিনি বাংলাদেশে কমিউনিটি পুলিশিং এর অন্যতম প্রবর্তক হিসেবে কমিউনিটি পুলিশিং ধারণাকে জনগণের প্রতি জনপ্রিয় করে তোলেন। কমিউনিটি পুলিশিং এর মাধ্যমে পুলিশ এবং কমিউনিটির মধ্যে সেতুবন্ধন তৈরি করে অংশীদারিত্বের ভিত্তিতে অপরাধ দমন ও উদঘাটন, জনগনের নিরাপত্তা আইন এবং সমাজের নানা জটিল সমস্যা সমাধানে তিনি কার্যকর পদক্ষেপ নিয়েছেন। ৩১ ডিসেম্বর ২০১৪ সালে পুলিশের নতুন মহাপরিদর্শক (আইজিপি) হিসেবে তিনি যোগদান করেন। আইজিপি পদে পদোন্নতি লাভের পূর্বে তিনি সচিব পদমর্যাদায় বাংলাদেশ পুলিশের অ্যাডিশনাল ইন্সপেক্টর জেনারেল (প্রশাসন ও অপারেশন) হিসেবেও কর্মরত ছিলেন।
২০১২ সালে আমেরিকার নিউ জার্সি রাজ্যের মেয়র তাঁকে কমিউনিটি পুলিশিং কার্যক্রমে অবদানের স্বীকৃতিস্বরূপ আনুষ্ঠানিকভাবে সম্মাননা প্রদান করেন। কর্মজীবনে অসামান্য অবদান ও কৃতিত্বপূর্ণ কাজের স্বীকৃতির জন্য তিনি বাংলাদেশ পুলিশ পদক (বিপিএম) এবং রাষ্ট্রপতি পুলিশ পদক (পিপিএম) এ ভূষিত হয়েছেন। তিনি জাতিসংঘ শান্তিরক্ষা মিশন- কম্বোডিয়া, এঙ্গোলা এবং সুদানে কৃতিত্বের সাথে দায়িত্ব পালন করে জাতিসংঘের শান্তি পদকেও ভূষিত হন।
জনাব এ কে এম শহীদুল হক বিপিএম, বিপিএম বিভিন্ন গ্রন্থের রচয়িতা। তাঁর উল্লেখযোগ্য গ্রন্থসমূহের মধ্যে রয়েছে-'Police and Community with Concept of Community Policing’, ‘কমিউনিটি পুলিশিং কি এবং কেন’, ‘বাংলাদেশ পুলিশ সারগ্রন্থ , 'Community Policing Concept', Aims and Objectives’ এবং ‘Bangladesh Police Hand Book' ইত্যাদি।
নিরুপমা দেবী (সেন)
নিরুপমা দেবী (১৮৯৫ - ১৯৮৪) ছিলেন কোচবিহার রাজপরিবারের মহারানী, কবি ও গান্ধীবাদী সমাজকর্মী।
উত্তরপ্রদেশের হোসেংগাবাদে জন্মগ্রহণ করেন নিরুপমা, পিতা মতিলাল গুপ্ত সিভিল সার্ভেন্ট ছিলেন। মাতার কাছে কাব্য ও সাহিত্যের অনুরাগ প্রাপ্তা নিরুপমা দেবীর বিবাহ হয় কোচবিহার রাজপরিবারে, সেখানে তিনি সচিত্র আকারে 'পরিচারিকা' পত্রিকা বের করেন, যা কোচবিহার জেলার প্রথম সাহিত্য পত্রিকা। ১৯২৩ - ১৯৩১ সেই পত্রিকা সম্পাদনা করেছেন রানী নিরুপমা দেবী।
বিশের দশকে শান্তিনিকেতনে পড়াশোনা ও শিক্ষকতা করেছেন তখন থেকেই বাংলা সাহিত্য ও কবিতার প্রতি গভীর অনুরাগ। বিশ্বকবি রবীন্দ্রনাথ ঠাকুরের বেশ কিছু ছোটগল্পের নাট্যরূপ দেন। কোচবিহার রাজবাড়িতে প্রতিভাময়ী নিরুপমা দেবীর সাহিত্যচর্চার মূল্যায়ন হয়নি। নানা কারনে প্রথম স্বামীর সংগে সম্পর্ক ত্যাগ করতে বাধ্য হন তিনি। রবীন্দ্রনাথের তত্বাবধানে তার পূন:বিবাহ হয় স্বাধীনতা সংগ্রামী, গান্ধীবাদী সমাজকর্মী ভূদান আন্দোলনের নেতা শিশির কুমার সেন এর সাথে। তার রচিত কবিতার সমষ্টি 'ধুপ' (১৩২৫ বংগাব্দ)। অন্যতম গ্রন্থ 'গোধুলি' প্রকাশিত হয় ১৩৩৫ বংগাব্দে।
চল্লিশের দশকে মহাত্মা গাঁধীর সান্নিধ্যে আসেন। স্বামী শিশির সেনের সাথেই গান্ধী অনুপ্রাণিত সর্বোদয় সেবার কাজে আত্মনিয়োগ করেছিলেন। কংগ্রেস সাহিত্য সংঘে যোগদান ১৯৪৩ সালে এবং সংঘ পরিচালিত 'অভ্যুদয়' গীতিনাট্যের কাহিনীসূত্র গানের মালায় ছন্দিত করার দায়িত্ব নেন। ১৯৪২ এর ভারত ছাড়ো আন্দোলনে ডায়মন্ডহারবার খাদি মন্দিরের অধিকাংশ কর্মী কারারুদ্ধ হলে তিনি স্বামীর সাথে এসে সেখানকার মধুসূদনপুর আশ্রমের কাজ চালিয়ে নিয়ে যান। ১৯৪৩ সালের ভয়াবহ দুর্ভিক্ষে ঐ অঞ্চলের দুর্গতদের মধ্যে সেবাকাজ চালান। পরবর্তীকালে নদিয়া জেলার সাহেবনগরে বসবাস করতে থাকেন ও গঠনমূলক কাজের নিমিত্ত কস্তুরবা ট্রেনিং কলেজ, পল্লী অনাথ আশ্রম চালু করেছিলেন।
ওয়ান পিস
ওয়ান পিস হচ্ছে জাপানি মাঙ্গা সিরিজ যেটি লিখেছেন এবং চিত্রিত করেছেন "ইচিরো ওডা"। এটি ক্রমানুসারে প্রকাশ পেয়ে আসছে "সপ্তাহিক শোনেন জাম্প" ম্যাগাজিনে ১৯৯৭ সালের ১৯ জুলাই থেকে। ওয়ান পিস অনুসরণ করে মাংকি ডি লুফি এর অভিযানের গল্পকে, একটি কিশোর যার শরীর রাবারের বৈশিষ্ট পায় অজান্তে অভিশপ্ত ফল(ডেভিল ফ্রুট) খাওয়ার ফলে। তার দল “স্ট্র হ্যাট পাইরেট” সদস্যেদের সাথে সে প্রধান রেখায় বিশ্বের সেরা গুপ্তধন "“ওয়ান পিস”" খুজে যার মাধ্যমে সে পরবর্তি জলদস্যু রাজা হবে।
টোয়ি এনিমেশন ১৯৯৯ সাল থেকে এর উপর একটি এনিমি সিরিজ প্রকাশ করে আসছে জাপানে এবং 800 এর বেশি পর্ব প্রকাশ করেছে। 
ওয়ান পিস প্রশংসা পেয়ে আসছে এর অঙ্কন, চরিত্রায়ন এবং কৌতুকরসবোধ এর জন্য। এর মাঙ্গার বিভিন্ন খন্ড প্রকাশনার ইতিহাসের রেকর্ড ভেঙ্গে আসছে। এটি গিনেস বিশ্ব রেকর্ডে নাম লিখিয়েছে “এক জন লেখকের লেখা একটি কমিক সিরিজে সর্বাধিক কপি প্রকাশ” শ্রেণীতে। জুন ২০১৭ পর্যন্ত এটি সারা বিশ্বে ৪১৬ মিলিয়ন কপি প্রকাশ করেছে এবং তৈরি করেছে ইতিহাসের সর্বাধিক বিক্রিত মাঙ্গা সিরিজের রেকর্ড।
সিরিজের সূচনা হয় গোল্ড ডি রজার এর প্রাণদন্ডের মাধ্যমে, একজন লোক যিনি জলদস্যুদের রাজা নামে পরিচিত। তার মৃত্যুর ঠিক পূর্বে সে ঘোষণা করে যে তার গুপ্তধন "ওয়ান পিস" তার যে এটা খুজে পাবে। ফলে অসংখ্য জলদস্যু প্রধান রেখার দিকে যাত্রা শুরু করে গুপ্তধন খুঁজে পেতে। যার ফলে শুরু হয় বৃহৎ জলদস্যু অব্দ।
রজার এর প্রাণদন্ডের বাইশ বছর পর মাংকি ডি লুফি, একজন কিশোর যে উৎসাহিত হয় তার শৈশবের আদর্শ এবং শক্তিশালী জলদস্যু "“রেড হেয়ারড শ্যাঙ্কস”" এর মাধ্যেমে এবং যাত্রা শুরু করে ইস্ট ব্লু সাগরের দিকে ওয়ান পিস খুঁজে পেতে এবং নিজেকে জলদস্যুদের রাজা হিসাবে প্রতিষ্ঠা করতে। একটি প্রচেষ্টায় সে তার নিজের দল তৈরি করে স্ট্র হ্যাট পাইরেটস নামে। লুফি উদ্ধার করে এবং বন্ধুত্ব স্থাপন করে তলোয়ারচালক ররোনোয়া জরো এর সাথে এবং তারা ওয়ান পিসের খুঁজে যাত্রা শুরু করে। এরপর তাদের সাথে যোগ দেয় নামি, একজন সাগর-অভিযাত্রী ও চুর; উসপ, একজন স্নাইপার এবং মিথ্যুক; ভিনস্মোক সানজি, একজন রাধক যে মেয়েদের প্রতি দূর্বল; এবং টনি টনি চপার, ডাক্তার ও বলগাহরিণ। পথিমধ্যে তারা মোকাবিলা করে "বাগি দা ক্লাউন", "ডন ক্রেইগ", "ক্যাপ্টেন কুরো" ও "আরলংকে"। এরপর লুফি লগটাউনে এ যায় যেখানে গোল্ড ডি রজারের জন্ম হয়েছিল ও পরবর্তিতে প্রাণদন্ড দেয়া হয়েছিল, সেখানে সে "ক্যাপ্টেন স্মোকার", একজন নৌবাহিনীর অধিনায়ক যার ধোঁয়ায় পরিণত হওয়ার ক্ষমতা আছে তার দ্বারা আটক হয় কিন্তু লুফি রক্ষা পায় তার বাবা "মাংকি ডি ড্রাগণ" এর দ্বারা যে পৃথিবীর সবচেয়ে অনুসন্ধিত ব্যক্তি। এরপর লুফি মোকাবেলা করে "স্যার ক্রকডাইল" এর সাথে, যে সমুদ্রের সাতজন সেনাপতির একজন। পরবর্তিতে লুফির দলের সাথে যোগ দেয় নিকো রবিন, একজন প্রত্নতত্ত্ববিদ।পরে লুফি আর একজন সেনাপতি স‍্যাডো ক্লাউনকে পর ফিস ম্যান দ্বীপে যাওয়া সময় আর একজন সেনাপতির দ্বারা তারা সবাই বিভিন্ন স্থানে টেলিপোট হয়ে যায়।লুফি পৌঁছায় আমাজন লিলিতে সেখানে তার দেখা হয় পাইরেট এম্পারার বোয়া হ্যানককের সংগে দেখা হয়। পরে সে শুনতে পারে তার ভাই "এছ" কারাগারে বন্দি সে তার পায় কে বাঁচানোর জন্য সেখানে তাঁকে শাস্তি দেয়া হবে সেখানে যায় কিন্তু সে অক্ষম।পরে সে 2 বছর ধরে ট্রেনিং করে এবং তার সাথে দের সঙ্গে আবার দেখা করে। তারা দেখা করার পর ফিস ম্যান দ্বীপের জন্য যাত্রা শুরু করে।
রিচার্ড ডিন অ্যান্ডারসন
অ্যান্ডারসন (১লা জানুয়ারি, ১৯৫০ সালে জন্মগ্রহণ করেন) একজন আমেরিকান অভিনেতা, পরিচালক এবং সুরকার।
রিচার্ড ডিন অ্যান্ডারসন () মিনিয়াপোলিস, মিনেসোটাতে ১৯৫০ সালের ১লা জানুয়ারি জন্মগ্রহণ করেন। তিনি ছিলেন স্টুয়ার্ট অ্যান্ডারসন এবং জুকেলিন কার্টার-এর চার সন্তানের মধ্যে সবার বড়।
তিনি মিনেসোটার রোজভ্যালি বড় হন এবং সেখানকার আলেক্সজান্ডার র্যামসি হাই স্কুলে লেখাপড়া করেন। তিনি ছোটবেলায় স্বপ্ন দেখতেন যে, তিনি একজন পেশাদার হকি খেলোয়াড় হবেন কিন্তু তার হাতের বাহু ভেঙ্গে যাবার পর তার এ স্বপ্নটি নষ্ট হয়ে যায়।
তিনি ১৯৭৬ সালে একজন অভিনেতা হিসেবে কর্মজীবন শুরু করেন। ম্যাকগাইভার নামক টিভি সিরিয়ালে ম্যাকগাইভার চরিত্রে (একজন সিক্রেট এজেন্ট) অভিনয় করে তিনি দেশ-বিদেশে প্রচুর খ্যাতি অর্জন করেন।
এবিসিতে ১৯৮৫-১৯৯২ সাল পর্যন্ত "ম্যাকগাইভার" প্রচারিত হয়। এতে তিনি প্রধান চরিত্রে (অ্যাংগাস ম্যাকগাইভার) হিসেবে অভিনয় করেন। চরিত্রটি হল একজন প্রাক্তন সিক্রেট এজেন্ট যিনি খুবই বুদ্ধিমান ও নানা কৌশলে পারদর্শী।
ম্যাকলরেন ৬৫০এস
ম্যাকলরেন ৬৫০এস হল গাড়ি নির্মাতা প্রতিষ্ঠান ম্যাকলরেন কর্তৃক নির্মিত একটি প্রতিযোগিতার গাড়ি। নতুন মডেল হিসাবে ফেব্রুয়ারি ২০১৪ সালে বাজারে অবমুক্ত করার ঘোষণা করা হয়। পূর্বের মডেল এমপি ফোর-১২সি এর অনুকরণে ও ২৫% নতুন অংশের সংযোজনে আনুষ্ঠানিকভাবে ২০১৪ জেনেভা মোটর শোয়ে উন্মোচন করা হয় গাড়িটি।
৬৫০এস মডেলটির কার্বন-ফাইবার পলিমার চ্যাসিস পূর্বের এমপি ফোর-১২সি এর মত । এবং দুটির ইঞ্জিন একই কিন্তু নতুন সংস্করণে কিছু পরিবর্তন আনা হয়েছে। দৈত্ব ক্লাচের মাধ্যমে ইঞ্জিনে উৎপন্ন শক্তি সাত গিয়ারবিশিষ্ট চালিকা ব্যবহার করে তৎক্ষণাৎ চাকায় স্থানান্তরিত হয়।
৬৫০এস মডেলের গারিটি ঘন্টায় ৩৩৩ কিমি বেগে ছুটতে পারে । এটি ৩.০ সেকেন্ডে প্রতি ঘন্টায় ১০০ কিমি এবং ৮.৪ সেকেন্ডে প্রতি ঘন্টায় ২০০ কিমি বেগে ছুটতে পারে।
প্রথম ঘোষণা করা হয় ২০১৩ সালে মার্চে, ৬৫০এস স্পাইডার হচ্ছে ৬৫০এস এর আধুনিক সংস্করণ । ইহার ওজন ৪০ কিলোগ্রাম কুপ এর চেয়ে বেশী । কিন্তু এটিতে প্রায় অভিন্ন কর্মক্ষমতা উপলব্ধ করা যায় । এটা ০ থেকে ৩ সেকেন্ডের মধ্যে ঘন্টায় ৬০ মাইল বেগে ছুটতে পারে এবং এর সর্বোচ্চ গতি ঘন্টায় ২০৪ মাইল । ম্যাকলরেন ১২সি স্পাইডার এর তুলনায় ইহাতে ২৫% নতুন যন্ত্রাংশ সংযোজন করা হয়েছে ।
আনাতোল ফ্রঁস
আনাতোল ফ্রঁস (ফরাসি Anatole France; ১৬ এপ্রিল ১৮৪৪ - ১২ অক্টোবর ১৯২৪) ছিলেন একজন ফরাসি কবি, সাংবাদিক এবং ঔপন্যাসিক। তার বেশ কয়েকটি উপন্যাস শীর্ষবিক্রীত (best seller) হয়েছিল। বিদ্রুপাত্মক ও সংশয়বাদী হলেও তাকে ভাবা হতো সেসময়ের আদর্শ ফরাসি পন্ডিত। তিনি আকাদেমি ফ্রঁসেজের সদস্য ছিলেন এবং ১৯২১ সালে সাহিত্যে নোবেল পুরস্কার অর্জন করেন। তার মস্তিষ্কের আকার ছিল সাধারণ মস্তিষ্কের দুই-তৃতীয়াংশ।
অনেকেই মনে করেন যে, মার্সেল প্রুস্তের উপন্যাস "হারানো সময়ের সন্ধানে"তে সাহিত্যিক "বের্গত" চরিত্রটি ফ্রঁস থেকে অনুপ্রাণিত।
বইবিক্রেতার সন্তান ফ্রঁসের জীবন কেটেছে বইকে ঘিরে। তিনি ছিলেন বইপ্রেমী। তার বাবার বইয়ের দোকান "লিব্রেরি ফ্রঁস" ফরাসি বিপ্লব সম্পর্কিত বইয়ে সমৃদ্ধ ছিল। ফলে প্রসিদ্ধ লেখক ও গবেষকেরা এখানে আনাগোনা করতেন। ফ্রঁস লেখাপড়া করেন বেসরকারি ক্যাথলিক বিদ্যালয় "কোলেজ স্তানিসলাস"-এ (Collège Stanislas)। উত্তীর্ণ হয়ে তিনি বাবাকে বইয়ের দোকানে সহযোগিতা করতে থাকেন। কয়েক বছর পর তিনি বাশলিন- দোফ্লোরেন এবং লেমের নামক বইয়ের দোকানে বইয়ের তালিকাপ্রস্তুতকারকের চাকরি পান। ১৮৭৬ সালে তাকে ফরাসি সিনেটের গ্রন্থাগারিক নিযুক্ত করা হয়।
১৮৭৭ সালে ফ্রঁস বিয়ে করেন ভালেরি গেরাঁ দো সোভিই-কে। ১৮৮১ সালে তাদের এক কন্যা হয়, নাম রাখা হয় সুজান। ১৮৮৮-তে মাদাম আরমঁ দো কাইয়াভে-র সাথে তার পরিণয় গড়ে ওঠে। ১৯১০ সালে মাদামের মৃত্যুর পূর্বপর্যন্ত এ সম্পর্ক বিদ্যমান ছিল। ১৮৯৩ সালে বিবাহ-বিচ্ছেদের পর ফ্রঁস আরো অনেকের সাথে সম্পর্কে জড়ান। ১৯২০ সালে তিনি আবার বিয়ে করেন, এমা লাপ্রেভোতকে।
রাজনৈতিকভাবে, ফ্রঁস ছিলেন একজন সমাজবাদী এবং ১৯১৭-র রুশ বিপ্লবের ঘোষিত সমর্থক। বিশ্বাসের ক্ষেত্রে তিনি ছিলেন নাস্তিক।
ফ্রঁস ১৯২৪ সালে তার মৃত্যুর পর লিখিতভাবে আক্রমণের শিকার হন। নাৎসি সহযোগী পিয়ের দ্রিও লা রোশেল এবং অন্য নিন্দুকেরা প্রচার করে যে তার লেখা অশ্লীল এবং অমৌলিক। ফ্রঁসের গুণমুগ্ধ ইংরেজ লেখক জর্জ অরওয়েল এসব প্রতিহত করেন। তিনি বলেন যে ফ্রঁসের লেখা অত্যন্ত সুপাঠ্য এবং "প্রশ্নাতীতভাবেই, তাকে অনেকটা রাজনৈতিক উদ্দেশ্যে আক্রমণ করা হয়েছিল।"
কোচি বন্দর কর্তৃপক্ষ
কোচি বন্দর কর্তৃপক্ষ হল কোচি বন্দর এর পরিচালক সংস্থা।এই সংস্থাটি ভারত সরকার এর জাহাজ মন্ত্রকের অধীনস্ত একটি স্বশাসিত সংস্থা।এই কর্তৃপক্ষ কোচি বন্দরের পরিচালনা ও উন্নয়ন মূলক কাছে যুক্ত রয়েছে।কর্তৃপক্ষটি একই সঙ্গে কোচি বন্দর ও বন্দর অধীনস্ত আন্তর্জাতিক কন্টেনার ট্রান্স-শিপমেন্ট টার্মিনাল, কোচি এর পরিচালনা করে।এর সদর দপ্তর বা মুখ্য কার্যালয় কোচি শহরের ই অবস্থিত।
আইএসআইএল দ্বারা শিয়া গণহত্যা
ইসলামিক স্টেট (বা আইএসআইএল) দ্বারা শিয়া গণহত্যা যা সংঘটিত হয়েছিল আইএস কর্তৃক দখলকৃত ইরাক অংশে ২০১৪ সালের জুনে।
ইরাকে শিয়ারা সংখ্যাগুরু হওয়া সত্ত্বেও আইএস কর্তৃক গণহত্যার শিকার হন। ২০১৪ এর জুনে আইএস প্রায় নিয়োগপ্রাপ্ত ১৭০০ শিয়া ইরাকি বিমান বাহিনীর কর্মকর্তাকে হত্যা করে।. আইএসআইএল শিয়া বন্দিদেরও লক্ষ্যবস্তুতে পরিণত করে।. প্রত্যক্ষদর্শীদের মতে, আইএস মিলিশিয়া কর্তৃক মসুল দখলের পর তারা সুন্নি বন্দিদের থেকে শিয়া বন্দিদের আলাদা করে।. প্রায় সাড়ে ছয় শো শিয়া বন্দিকে অন্য জায়গায় নিয়ে যাওয়া হয় যাদের আর পাওয়া যায় নি।.
অ্যামনেস্টি ইন্টারন্যাশনাল উত্তর ইরাকে জাতিগত ও ধর্মীয় নিপীড়ন ও নিধনের জন্য আইএসকে দায়ী করেছে।. ২ সেপ্টেম্বর ২০১৪ এর বিশেষ রিপোর্টে বলা হয় যে আইএস ২০১৪ এর ১০ জুনের পর থেকে তার দখলকৃত এলাকায় অমুসলিমদের বিশেষভাবে লক্ষ্যবস্তুতে পরিণত করে এবং তাদের হত্যা ও আহত করে। এসব গোষ্ঠী সহ হাজার হাজার শিয়া অনুসারী তাদের নিজেদের এলাকা ছেড়ে পালিয়ে যেতে বাধ্য হয়। সবথেকে বেশি ক্ষতির শিকার হন নিনেভাহ প্রদেশের তুর্কমেন ও সাবাক শিয়াগণ।
দখলকৃত মসুল অংশে বসবাসকারী শিয়াদের সম্পত্তি দখল করে নেওয়া হয় এবং তা আইএস এর সমর্থকদের মধ্যে বন্টন করা হয়। শিয়াদের সবকিছু গণিমত হিসেবে গণ্য করা হয়।. হাজার হাজার তুর্কমেন ও সাবাক শিয়া মুসল ছেড়ে পালিয়ে যেতে বাধ্য হয়।
সালাউদ্দিন ও কিরকুক প্রদেশ থেকে সহস্রাধিক শিয়া পাশ্ববর্তী গ্রামে পালিয়ে যান। কিন্তু আইএস সেসব গ্রামে আক্রম করে এবং শিশুসহ অন্তত ৪০ জন বেসামরিক নাগরিক বশির শহরের কাছে হত্যা করে।
আইএস এর দৃষ্টিতে শিয়া মুসলমানগণ বিপথগামী ও মুশরিক। তাই তারা দখলকৃত এলাকার সকল শিয়া মাজার ও উপসানলয় ধ্বংস করা শুরু করে। বিভিন্ন প্রতিবেদন অনুসারে মুসল ও তেল আরাফ যা আইএস দখলকৃত অংশ, প্রায় ১০ শিয়া মাজার ইমামবাড়া ধ্বংস কিংবা জ্বালিয়ে দেওয়া হয়।
১৭ মার্চ ২০১৬, মার্কিন পররাষ্ট্রমন্ত্রী জন কেরি সিরীয়া ও ইরাকে শিয়া মুসলাম ও অন্যান্যদের প্রতি আইএস কর্তৃক সৃষ্ট সহিংসতাকে গণহত্যা হিসেবে বর্ণনা করেন।
”আমার মতে, দায়েশ তার নিয়ন্ত্রণাধীন এলকার ইয়াজিদ, খ্রিস্টান, শিয়া গোষ্ঠীর বিরুদ্ধে গণহত্যার জন্য দায়ী" - জন কেরিএকই সপ্তাহে জন কেরির বিবৃতি মার্কিন হাউসে বিল আকারে তোলা হয় এবং তা ৩৮৩-০ ভোটে পাস হয়।
ফয়জুল লতিফ চৌধুরী
ফয়জুল লতিফ চৌধুরী (জন্ম: ৩ জুন, ১৯৫৯) বাংলাদেশের অন্যতম অর্থনীতিবিদ ও সাহিত্যিক। তিনি ৬ আগস্ট ২০১৪ থেকে ১২ জুন ২০১৮ সাল পর্যন্ত বাংলাদেশ জাতীয় জাদুঘরের মহাপরিচালকের দায়িত্ব পালন করেছেন। এছাড়াও, তিনি অর্থনীতি, ব্যবস্থাপনা ও অপারেশানস্‌ও বিজনেস রিসার্চ ইত্যাদি বিষয়ের অধ্যাপক।
তিনি ঢাকা বিশ্ববিদ্যালয় থেকে অর্থনীতিতে ১৯৮১ স্নাতক ও ১৯৮৩ সালে স্নাতকোত্তর সম্পন্ন করেন। পরবর্তীতে ১৯৯২ সালে অস্ট্রেলিয়ার মনাশ বিশ্ববিদ্যালয় থেকে এমবিএ সম্পন্ন করেন এবং ১৯৯৭ সালে লন্ডন স্কুল অব ইকোনমিক্সে অধ্যয়ন করেছেন। এছাড়া অস্ট্রেলিয়ার ডিকিন বিশ্ববিদ্যালয়ে তিনি কিছু সময়ের জন্য পাবলিক পলিসি অধ্যয়ন করেন।
তিনি ১৯৮২ সালে বাংলাদেশ সিভিল সার্ভিসে (বিসিএস ১৯৮২ ব্যাচ) যোগ দেন। অতঃপর সরকারের কর্মকর্তা হিসেবে তিনি দেশে-বিদেশে বিভিন্ন গুরুত্বপূর্ণ পদে দায়িত্ব পালন করেছেন। তিনি জাতীয় রাজস্ব বোর্ডে কাজ করেছেন। একই সঙ্গে বিশ্বব্যাংক ও আংকটাডের পরামর্শক হিসেবে দায়িত্ব পালন করেছেন। ২০০৩ থেকে ২০০৯ পর্যন্ত তিনি কূটনৈতিক পদে বেলজিয়াম, সুইজারল্যাণ্ড ও লুক্সেমবুর্গ এ দায়িত্ব পালন করেছেন।
তিনি ৬ আগস্ট ২০১৪ থেকে ১২ জুন ২০১৮ সাল পর্যন্ত বাংলাদেশ জাতীয় জাদুঘরের মহাপরিচালকের দায়িত্ব পালন করেছেন।
ফয়জুল লতিফ চৌধুরী বাংলা সাহিত্যের বিভিন্ন শাখায় কার্যরত রয়েছেন। সাহিত্য গবেষণা তাঁর প্রিয় ক্ষেত্র। তিনি জীবনানন্দ দাশের কবিতা ও অন্যান্য রচনা নিয়ে প্রায় তিন দশক যাবৎ গবেষণা করে চলেছেন। জীবনানন্দ দাশের কবিতা ইংরেজিতে অনুবাদ এবং আন্তর্জাতিক পর্যায়ে পাঠকের কাছে পৌঁছে দেয়ার ব্যাপারে অগ্রণী ভূমিকা পালন করে চলেছেন। তিনি জীবনানন্দ দাশের স্বহস্তে লিখিত পাণ্ডুলিপির ওপর ভিত্তি করে বিভিন্ন কাব্যগ্রন্থের সঠিক পাঠ নিরূপণ করেছেন। বিশেষ করে রূপসী বাংলা কাব্যগ্রন্থের বর্জিত অংশ পুনরূদ্ধার করেছেন ও সম্পাদক কর্তৃক সংযোজিত শব্দাবলী বর্জন করে বিশুদ্ধ পাঠ তৈরী করেছেন।
সাহিত্য ছাড়াও তিনি অর্থনীতি এবং ব্যবসায় প্রশাসন নিয়ে গবেষণা করেন ও ছাত্র পড়িয়ে থাকেন। তাঁর অন্যতম গ্রন্থ "করাপ্ট ব্যুরোক্র্যাসি এন্ড প্রাইভেটাইজেশন অব ট্যাক্স ইনফোর্সমেন্ট" (দুর্নীতির আমলাতন্ত্র এবং শুল্ক আদায় প্রক্রিয়ার বেসরকারিকরণ) দুর্নীতির অর্থনৈতিক ব্যাখ্যা সংবলিত বহুল পঠিত গবেষণাগ্রন্থ। এ গ্রন্থে তিনি দেখিয়েছেন যে কেবল সরকারী খাতেই নয়, বেসরকারী খাতেও দুর্নীতি হয় এবং বেসরকারী খাতের দুর্নীতিবাজরা অধিকতর বেপরোয়া। পরিসংখ্যানের মাধ্যমে তিনি দেখিয়েছেন যে বাংলাদেশে শুল্ক আদায় প্রক্রিয়ার বেসরকারিকরণ করা হলে দুর্নীতির মাত্রা বৃদ্ধি লাভ করেছিল। আমলাতন্ত্রের চারিত্র্য উদঘাটনে তার প্রদত্ত্ব “রেণ্ট সিকিং ব্যুরোক্রাসি”র ধারণা পৃথিবীতে স্বীকৃতি লাভ করেছে।
২০১৪ সালে প্রকাশিত হয়েছে তাঁর গবেষণা প্রতিবেদন ‘"চটি সাহিত্যের পূর্ব পশ্চিম"’। বর্তমানে তিনি বাংলা সাহিত্যের অভিধানে অসংকলিত শব্দ নিয়ে গবেষণা করছেন।
নির্ঝর
নির্ঝর কবি কাজী নজরুল ইসলাম রচিত একটি কাব্যগ্রন্থ। গ্রন্থ রেজিস্ট্রেশনের তালিকায় ১৯৩৯ সালের ২৩ জানুয়ারি গ্রন্থটির প্রকাশকাল চিহ্নিত হয়। এই গ্রন্থে মোট কবিতার সংখ্যা ২৫টি।
নজরুল ইসলামের নির্ঝর বইকে অনেক সমালোচকের কাছে একটি ভাগ্যবিড়ম্বিত বই বলে মনে হয়েছে। যার পাণ্ডুলিপি প্রস্তুত হয়েছিল ১৯২৬ সালে। অধিকাংশ রচনা পত্রপত্রিকায় ১৯২৪-২৫-এর মধ্যে প্রকাশিত হয়। নির্ঝর-এর কবিতাসমূহ নজরুলের কাব্যচর্চার হাতেখড়ি-পর্বের হলেও এটি গ্রন্থাকারে প্রকাশিত হয়েছে কবির কাব্যচর্চার প্রায় শেষ পর্যায়ে—১৯৩৯ খ্রিষ্টাব্দের জানুয়ারি মাসে। এ গ্রন্থ প্রকাশে নজরুল-পরবর্তী স্বত্বাধিকারীদের অনীহা বা অবহেলাই প্রধানত কারণ হিসাবে চিহ্নিত।
রিথভিক ধানজানি
রিথভিক ধানজানি একজন ভারতীয় টেলিভিশন অভিনেতা। তিনি দুইটি চলচ্চিত্রেও কাজ করেন। এছাড়া তিনি নৃত্য বিষয়ক অনুষ্ঠান "নাচ বালিয়ে"-তে অংশগ্রহণ করেন।
গোলাম কাসেম
গোলাম কাসেম (৫ নভেম্বর ১৮৯৪ - ৯ জানুয়ারি ১৯৯৮) ওরফে ড্যাডি বাংলাদেশের তৎকালীন বৃটিশ ভারত এবং বর্তমান বাংলাদেশের প্রবীণতম আলোকচিত্রী এবং প্রথম বাঙ্গালী মুসলমান ছোট গল্পকার।
গোলাম কাসেম ভারতের জলপাইগুড়িতে জন্মগ্রহন করেন। তাঁর জন্মের কয়েক ঘন্টা পরেই মাতার মৃত্যু হয়। তিনি তাঁর খালার কাছে বড় হন। গোলাম কাসেম নিঃসন্তান ছিলেন।
তিনি হাওড়া থেকে ১৯৯২ সালে ম্যাট্রিক পাশ করেন। হাওড়া রিপন, সিটি ও সেন্ট জেভয়ার্স কলেজ থেকে আই এ পাশ। ১৯১৫ সালে প্রথম বিশ্বযুদ্ধে যোগ দানের কারনে লেখাপড়া সমাপ্ত হয়ে যায় এখানেই।
গোলাম কাসেম ১৯১৯ সালে সাব রেজিষ্টার পদে যোগদান করেন। সেখানে তাঁর সর্বশেষ পদবী ছিলো ডেপুটি রেজিষ্ট্রার ভূমি। ফটোগ্রফিতে হাতে খড়ি হয় ১৯১২ সাল। পূর্ব পাকিস্তানে প্রথম ফটোগ্রাফি শিক্ষাপ্রতিষ্ঠান ট্রপিক্যাল ইন্সটিটিউট অব ফটোগ্রাফি ১৯৫১ সালে প্রতাষ্ঠিা করেন। ফটোগ্রাফি শিক্ষা প্রতিষ্ঠানটি মাত্র দু’বছর চালু ছিল। ১৯৬৩ সালে ক্যামেরা রিক্রিয়েশন ক্লাব নামে একটি ফটোগ্রফি সংগঠন প্রতিষ্ঠা করেন। এই ক্লাবটি ইন্দিরা রোডের গোলাম কাশেম ড্যাডির নিজস্ব বাস ভবন থেকে পরিচালিত হত।
গোলাম কাসেম এর লিখা ছোটগল্প সওগাত পত্রিকায় নিয়মিত প্রকাশিত হতো। তাঁকে প্রথম বাঙ্গালী মুসলমান ছোট গল্পকার বলা হয়। পরবর্তিতে আলোকচিত্র নিয়ে ব্যস্ত হয়ে পড়ায় ছোটগল্পের আলাদা কোন বই প্রকাশ করতে পারেন নি। তবে ফটোগ্রাফি নিয়ে লিখেছেন একাধিক বই। যার মধ্যে রয়েছে ১৯৭১ সালে প্রকাশিত "ক্যামেরা", ১৯৮৬ সালে ক্যামেরা রিক্রিয়েশন ক্লাব কর্তৃক প্রকাশিত "এক নজরে ফটোগ্রাফী" এবং ২০০২ সালে পাঠশালা দৃক কর্তৃক প্রকাশিত "সহজ আলোকচিত্রণ"।
মীর মদন
মীর মদন (মৃত্যু: ২৩ জুন ১৭৫৭) ছিলেন বাংলার শেষ স্বাধীন নবাব সিরাজউদ্দৌলার একজন গোলন্দাজ সেনাপতি।
মীর মদন প্রথমে হোসেন কুলি খানের ভ্রাতুষ্পুত্র হাসানউদ্দিন খানের অধীনে ঢাকায় কাজ করতেন। তাঁর বিশ্বস্ততা ও কর্মতৎপরতার খবর পেয়ে তরুণ নবাব সিরাজ মীর মদনকে মুর্শিদাবাদে এনে সেনাপতির আসন দেন। তিনি বখশী মীর মদন নামে পরিচিত ছিলেন।
পলাশীর আমবাগানে মীর মদন ও মোহন লাল এই দুই সেনাপতি নবাব সিরাজউদ্দৌলার পক্ষে আমৃত্যু লড়াই করেন। ১৭৫৭ সালের ২৩ জুন পলাশীর প্রান্তরে অন্য বিশ্বাসঘাতক সেনাপতিরা নিশ্চেষ্ট থাকলেও মীর মদন ইংরেজ বাহিনীকে আক্রমণ করেন। তাঁর প্রবল আক্রমণে টিকতে না পেরে ইংরেজ সেনাপতি রবার্ট ক্লাইভ তাঁর সেনাবাহিনী নিয়ে আমবাগানে আশ্রয় নেন। মীর জাফর, ইয়ার লুৎফ খান, রায় দুর্লভ প্রমুখ নিস্পৃহ থাকলেও মীর মদনের গোলন্দাজ বাহিনীর প্রতাপে ইংরেজ বাহিনী ছত্রভঙ্গ হয়ে যায়। দুপুরের দিকে হঠাৎ বৃষ্টি নামলে নবাব বাহিনীর গোলাবারুদ ভিজে যায়। তবুও সাহসী মীর মদন এবং অপর সেনাপতি মোহন লাল ইংরেজদের সাথে লড়াই চালিয়ে যাওয়ার পক্ষপাতী ছিলেন। কিন্তু প্রধান সেনাপতি মীর জাফর সিরাজকে বোঝান যুদ্ধ বন্ধ রাখতে। যুদ্ধ চলাকালীন গোলার আঘাতে মীর মদন মৃত্যুবরণ করেন।
জানা যায়, মীর মদনের অনুগত কিছু সৈনিক তাঁর মৃতদেহকে গোপনে মুর্শিদাবাদের রেজিনগরের নিকটে ভাগীরথী নদী তীরবর্তী ফরিদপুর গ্রামে কবর দেন। এখনও ফরিদপুরে ফরিদ খানের সমাধির পাশে অবহেলায় সমাধিস্থ আছেন পলাশীর যুদ্ধের অন্যতম বীর মীর মদন। এছাড়াও পলাশীর স্মৃতিসৌধের নিকট চাষজমির ভেতরে তিনটি অনুচ্চ স্মারক আছে, যা মীর মদন, নৌবে সিং হাজারী এবং বাহাদুর খানের স্মৃতিতে প্রোথিত।
অাসাম রাজ্যিয় বিদ্যুৎ পরিষদ
অাসাম রাজ্যিয় বিদ্যুৎ পরিষদ (ASEB) হচ্ছেআসাম এর বিদ্যুৎ নিয়ন্ত্ৰণের জন্য গঠিত একটি রাজ্যিয় পরিষদ। এই পরিষদে এর অধীনস্থ কোম্পানী "Assam Power Generation Co. Ltd.", "Assam Electricity Grid Corporation Ltd." এবং "Assam Power Distribution Company limited"র সাথে অাসামের বিদ্যুৎ উৎপাদন, সরবরাহ এবং বিতরণের কাজসমূহ পরিচালনা করে। কেন্দ্ৰীয় সরকারের অধীনে "North Eastern Electric Power Corporation (NEEPCO)" এবং "Power Grid Corporation of India Ltd (PGCIL)" যৌথভাবে বিদ্যুৎ উৎপাদন এবং বিদ্যুৎ সরবরাহের ক্ষেত্রে পরিষদের সাথে পরিপূরক ভূমিকা পালন করে।
বিদ্যুৎ অধিনিয়ম ১৯৪৮-র অধীনে ১৯৫৮ সালে অাসাম রাজ্যিয় বিদ্যুৎ পরিষদ প্ৰতিষ্ঠা করা হয়। ১৯৭২ সালে মেঘালয় এবং মিজোরাম অাসামের থেকে পৃথক রাজ্য হিসেবে ঘোষিত হওয়ায় ১৯৭৫ সালে এই পরিষদটি পুনৰ্গঠন করা হয়।
ফ্রাঙ্কলিন রোজ
ফ্রাঙ্কলিন আলবার্ট রোজ (; জন্ম: ১ ফেব্রুয়ারি, ১৯৭২) সেন্ট অ্যানের চকি হিল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার ছিলেন ‘ফ্রাঙ্কি’, ‘রোজি’ ডাকনামে পরিচিত ফ্রাঙ্কলিন রোজ।
অভিষেক টেস্টের প্রথম ইনিংসে ৬/১০০ লাভে সক্ষমতা দেখান। কিন্তু পরবর্তী টেস্টগুলোয় তার বোলিংয়ের ধার ক্রমশঃই কমতে থাকে। কেবলমাত্র ডারবানে স্বাগতিক দক্ষিণ আফ্রিকার বিপক্ষে ৭/৮৪ পেয়েছিলেন যা তার খেলোয়াড়ী জীবনের সেরা বোলিং পরিসংখ্যান ছিল।
তার ফুল লেন্থের আউট সুইঙ্গার বলগুলোয় বেশ দর্শনীয় ছিল। ব্যাট হাতেও পারদর্শিতা দেখিয়েছেন তিনি। ১৯৯৯-২০০০ মৌসুমে কিংস্টনে সফরকারী জিম্বাবুয়ের বিপক্ষে ক্যাবল এন্ড ওয়ারল্যাস সিরিজে ৬৯ রান তুলে খেলার মোড় ঘুরাতে প্রভূতঃ সহযোগিতা করেন। ৮ম উইকেটে জিমি অ্যাডামসের সাথে ১৪৮ রান তুলে নতুন রেকর্ড স্থাপন করেন। রোজ ম্যান অব দ্য সিরিজ নির্বাচিত হন।
২৮ বছর বয়সে দল থেকে বাদ পড়েন। তার চূড়ান্ত টেস্টে বোলিং গড় ছিল ৩০.৮৮ যা তার প্রজন্মের এক দশক পর আসা কেমার রোচের চেয়ে সর্বনিম্ন ছিল।
২০০৪ সালে ইংল্যান্ডের ল্যাশিংস ক্রিকেট ক্লাবের সদস্যরূপে অন্তর্ভুক্ত হন। স্থানীয়, জাতীয় বা আন্তর্জাতিক পর্যায়ে সর্বদাই বিতর্কিত চরিত্রের অধিকারী ছিলেন। ল্যাশিংসের সভাপতি ডেভিড ফোবের সাথে বাক-বিতণ্ডায় লিপ্ত হন। অস্ট্রেলিয়ার সিডনিসহ মার্কিন যুক্তরাষ্ট্রের প্রো ক্রিকেট লীগের শিকাগো টর্নেডোজের প্রতিনিধিত্ব করেন। ২০১৬ সাল পর্যন্ত তিনি অকল্যান্ডে অবস্থান করছিলেন। তন্মধ্যে ২০১১-১২ মৌসুমে অকল্যান্ডের উত্তর উপকুলে প্রতিষ্ঠিত বার্কেনহেড সিটি ক্রিকেট ক্লাবের খেলোয়াড়ী ও কোচের দায়িত্ব পালন করেছিলেন।
মার্চ, ২০১২ সাল পর্যন্ত নিউজিল্যান্ডে তার ওয়ার্ক ভিসার মেয়াদ অতিক্রান্ত হয়। এপ্রিল, ২০১৬ সাল পর্যন্ত সেখানে অবস্থান করে জ্যামাইকায় ফিরে আসেন। ২০১৪ সালের প্রত্যাবর্তন আদেশ পান। এর পাঁচ সপ্তাহ পূর্বে মাউন্ট এডেন কারাগারে ঠাঁই হয় তার।
বনলতা দাশগুপ্ত
বনলতা দাশগুপ্ত ( ১৯১৫- ১ জুলাই ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত।
বিদ্যালয়ে পাঠরত অবস্থাতেই বনলতা দাশগুপ্ত স্বদেশী আন্দোলনের প্রতি আকৃষ্ট হন। বিদেশি বস্ত্র বর্জনের জন্য‌ তাঁর সহপাঠী অন্য ছাত্রীদের কাছে আবেদন জানান। ছোটবেলা থেকেই বিপ্লবীদলে যোগদান করেন বনলতা। ১৯৩০ সালে বনলতার দলের বেশি ভাগ সদস্যই পুলিশের হাতে ধরা পড়ে। ফলে দলটা ভেঙে যায়। লেখাপড়া ছাড়াও মোটরগাড়ি ও পিস্তল চালাতে পারতেন বনলতা। কলেজ হোস্টেলে থাকাকালীন রিভলবার রাখার জন্য তাঁকে গ্রেপ্তার করা হয়। তারপরে লালবাজার লকআপে তাঁকে রেখে তিন দিন ধরে উপর অমানুষিক অত্যাচার চালানো হয়। এরপর প্রেসিডেন্সি জেলের অন্ধকার লকআপে একমাস রেখে দেওয়া হয়। তিনি কিছুদিন হিজলি বন্দি নিবাসে বন্দি ছিলেন।
মাত্র একুশ বছর বয়সে ১ জুলাই ১৯৩৬ সালে মারা যান বনলতা দাশগুপ্ত।
শাহ মখদুম মেডিকেল কলেজ
শাহ মখদুম মেডিকেল কলেজ () রাজশাহীতে অবস্থিত একটি বেসরকারি মেডিকেল কলেজ। স্বাস্থ্য ও পরিবার কল্যাণ মন্ত্রণালয় এর অনুমোদিত এই কলেজটি রাজশাহীতে অবস্থিত বেসরকারি মেডিকেল কলেজসমূহের মধ্যে তৃতীয়। এখানে স্নাতক পর্যায়ে পাঁচ বছর মেয়াদি এমবিবিএস ডিগ্রি এবং এক বছরের ইন্টার্নশিপ ডিগ্রী দেওয়া হয়। ১৪টি অনুষদের অধীনে ১৫০ জন ছাত্রছাত্রী এখানে পড়াশোনা করছে। একদল যোগ্যতা সম্পন্ন শিক্ষকমণ্ডলীর মাধ্যমে কলেজে গুণগত শিক্ষা ব্যাবস্থা প্রণয়ন করার মাধ্যমে কলেজটি ইতিমধ্যে সারাদেশে প্রশংসিত হয়েছে। ২০১২ সালে সাবেক শিল্পমন্ত্রী জনাব ওমর ফারুক কলেজের চেয়ারম্যানের দায়িত্ব গ্রহণ করেন।
শাহ মখদুম মেডিকেল কলেজ ক্যাম্পাস রাজশাহী শহরের উপকণ্ঠে মেট্রোপলিটন এলাকার বোয়ালিয়া থানার অন্তর্গত খড়খড়ীতে অবস্থিত। রাজশাহী বাস স্ট্যান্ড(নওদাপাড়া) থেকে মাত্র তিন কিলোমিটার এবং রাজশাহী বিশ্ববিদ্যালয়ের সীমানা থেকে দুই কিলোমিটার দূরে সবুজ শ্যামল পরিবেশে কলেজ ক্যাম্পাস অবস্থিত।
শাহ মখদুম মেডিকেল কলেজের ইতিহাস ২০০৭ সালে শুরু হয়েছিলো স্বল্পমূল্যে স্বাস্থ্যসেবা এবং জন-সচেতনতা সৃষ্টির মধ্য দিয়ে। তবে তখনও শিক্ষা কার্যক্রম শুরু করা হয় নি। স্বাস্থ্য ও পরিবার কল্যাণ মন্ত্রনালয়ের অনুমোদনক্রমে ২০১১-১২ শিক্ষা বর্ষ থেকে নার্সিং ডিপ্লোমা ও মেডিকেল টেকনোলজি প্রোগ্রাম চালু করা হয়। তবে ২০১০-১১ শিক্ষাবর্ষ থেকে এমবিবিএস কোর্সের অনুমোদন প্রক্রিয়াধীন ছিলো। অবকাঠামোগত কিছু সমস্যার কারণে পর পর তিনবার সরকারি পরিদর্শনে বিভিন্ন প্রাতিষ্ঠানিক সুবিধা বৃদ্ধির পরামর্শ দেওয়া হলেও উক্ত কোর্সের অনুমোদন দেওয়া হয় নি। অবশেষে ২০১৩-১৪ শিক্ষাবর্ষ থেকে এমবিবিএস কোর্সে ৫০ জন ছাত্র-ছাত্রীকে পাঠদানের অনুমতি দেওয়া হয়। বর্তমানে এখানে ৪০ জন শিক্ষকের অধীনে প্রায় ১৫০ জন ছাত্র-ছাত্রী পড়াশোনা করছে।
শাহ মখদুম মেডিকেল কমপ্লেক্সের নিজস্ব ২০ বিঘা জমির পূর্বাংশে প্রায় পাঁচ বিঘা জমির ওপর ১ লক্ষ বর্গফুট আয়তনের তিনতলা বিশিষ্ট ভবনে কলেজের একাডেমিক এবং প্রশাসনিক কার্যক্রম পরিচালিত হয়। একাডেমিক ভবনের সামনে ছেলেমেয়েদের জন্য ফলজ,বনজ ও ঔষধি গাছে ঘেরা একটি খেলার মাঠ, মুক্ত মঞ্চ, শহীদ মিনার, শাপলা চত্ত্বর এবং অন্য অংশে একটি হাসপাতাল অবস্থিত। হাসপাতালে বিশেষজ্ঞ ডাক্তার দ্বারা পরিচালিত আউটডোর, ইনডোর এবং ডায়াগনস্টিক ইউনিট চালু আছে। কলেজে অধ্যয়নরত ছাত্রদের জন্য দুইটি আবাসিক হল ( একটি নির্মাণাধীন) এবং ছাত্রীদের জন্য আলাদা একটি হল রয়েছে। ছাত্র হলের নীচতলায় একটি আধুনিক ক্যান্টিন আছে,যেখানে স্বাস্থ্যসম্মত খাবার সুলভ মূল্যে পাওয়া যায়। কলেজের অবকাঠামো নির্মাণের কাজ দ্রুত এগিয়ে চলেছে। জমি সম্প্রসারণের মাধ্যমে আরো ভবন নির্মাণের কাজও প্রক্রিয়াধীন।
কলেজ হিসেবে নতুন হলেও এখানে ৪০ জন শিক্ষক এবং ৬৩ জন স্টাফের মাধ্যমে ১৪ টি অনুষদ পরিচালনা করা হয়। আরো কিছু অনুষদ এবং স্নাতকোত্তর কোর্স সমূহ চালু করার কাজ প্রক্রিয়াধীন আছে।
ছাত্র-ছাত্রী, স্টাফ এবং শিক্ষকদের পরিবহণ করার জন্য কলেজের নিজস্ব পরিবহণ ব্যাবস্থা আছে। কলেজটিতে একটি বাস, দুইটি কার, একটি মাইক্রোবাস ক্রয় করা হয়েছে। তাছাড়া দ্রুত স্বাস্থ্যসেবা পৌঁছানোর জন্য কলেজে একটি আধুনিক সুবিধা সম্বলিত এম্বুলেন্স আছে।
ভানুবিল কৃষক প্রজা আন্দোলন
দুশো বছরের ব্রিটিশ অপশাসন। দেশ দমন নিপীড়নের দীর্ঘ ইতিহাস। এর থেকে মুক্তির ইতিহাস হল ভানুবিল কৃষক প্রজা আন্দোলন। ১৯২৯-৩০ সালের দিকে ধনবাদী, সাম্রাজ্যবাদী পৃথিবীতে যে অর্থনৈতিক সংকট দেখা দিয়েছিল,ভারতে কংগ্রেসের অহিংস সত্যাগ্রহ আন্দোলনের কারণে রাজনীতিতে যে অস্থিরতা এসেছিল তারই ফল হচ্ছে ভানুবিল কৃষক প্রজা আন্দোলন।
১৯৩২ সালের অগ্রহায়ণ মাসে আড়াই হাজার সৈন্য এবং ১০টি হাতি নিয়ে ভানুবিলে মানুষ মারার তান্ডবলীলায় নেমেছিল তৎকালীন সাম্রাজ্যবাদের দালালেরা। এতে তছনছ হয়ে যায় ভানুবিল। জমিদারের বিরুদ্ধে ক্ষেপে উঠে বিদ্রোহীরা।
ভানুবিল কৃষক প্রজা আন্দোলনের রেশ পুরো উপমহাদেশ ছেড়ে ইউরোপেও প্রভাব ফেলেছিল। এর পরে এসেছিল আরেক রাজনৈতিক চেতনা - সামন্ত সমাজ ভেঙ্গে পুজিঁবাদী সমাজ গড়ে উঠে। দ্বিতীয় বিশ্বযুদ্ধের প্রাক্ষালে পাস করা হয় সিলেট প্রজাস্বত্ত্ব আইন। এতে ক্ষেপে উঠে বিদ্রোহীরা।
১৭৮৯ সালের ফরাসী বিপ্লবের ভেতর দিয়ে পুজিঁবাদি সমাজের যে করাল গ্রাস নেমেছিল পৃথিবীতে তার প্রভাব পড়ে মণিপুরী সমাজেও। সাম্য, মৈত্রী এবং স্বাধীনতার আদর্শে জ্বলে উঠে প্রজা, শ্রমিক মালিক। পৃথিবীতে শাসনের রুপরেখা পাল্টে যায়। সভ্যতার ইতিহাসে আসে আচানক এক পরিবর্তন।
ভানুবিল কৃষকপ্রজা আন্দোলন কমলগঞ্জের সর্বত্র নামকরা পুরনো একটি ঐতিহাসিক ঘটনা। বাংলা ১৩০৭ বঙ্গাব্দে এটি ঘটে। যা বাংলাদেশর কমলগঞ্জ থানার ভানুবিল গ্রামের বিষ্ণুপ্রিয়া মণিপুরী প্রজাদের ব্রিটিশ এবং তাদের জমিদারদের বিরুদ্ধে লড়াইয়ের এক অবিস্মরণীয় ইতিহাস।
লম্বালেজি পদ্মমামনি
লম্বালেজি পদ্মমামনি বা পদ্মমামনি বা প্রজাপতি (বৈজ্ঞানিক নাম:Gymnura poecilura) () হচ্ছে Gymnuridae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১৫ নভেম্বর, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে বাইশজন দক্ষিণ আফ্রিকান ক্রিকেটার পাঁচ-উইকেট পেয়েছেন। ছয়টি ভিন্ন প্রতিপক্ষের বিপক্ষে এ পাঁচ-উইকেটগুলো এসেছে। চৌদ্দবারই এসেছে ইংল্যান্ডের বিপক্ষে। বাইশ টেস্টে এগুলো আসলেও বারোবারই পরাজয়ের সম্মুখীন হয় দক্ষিণ আফ্রিকা দল। ছয় জয়সহ বাদ-বাকী চারটি টেস্ট ড্র হয়। দশটি ভিন্ন মাঠে পাঁচ-উইকেট আসলেও কেপ টাউনের নিউল্যান্ডস ক্রিকেট গ্রাউন্ডে এসেছে ছয়বার।
প্রথম দক্ষিণ আফ্রিকান হিসেবে টেস্ট ক্রিকেট অভিষেকে পাঁচ-উইকেট পেয়েছেন আলবার্ট রোজ-ইন্স। ১৮৮৮-৮৯ মৌসুমে সফরকারী ইংল্যান্ডের বিপক্ষে ৪৩ রানের বিনিময়ে তিনি লাভ করেছিলেন পাঁচ-উইকেট। সিরিজের দ্বিতীয় টেস্টে গবো অ্যাশলে ৯৫ রানে ৭ উইকেট পেলেও তিনি টেস্ট ক্রিকেটে এক টেস্টের বিস্ময়কারীরূপে চিহ্নিত হয়ে আছেন। আন্তর্জাতিক ক্রিকেট থেকে নির্বাসন শেষে ১৯৯১ সালে প্রতিযোগিতামূলক ক্রিকেটে ফিরে আসে দক্ষিণ আফ্রিকা দল। ল্যান্স ক্লুজনার প্রথম টেস্ট অভিষেকধারী হিসেবে পাঁচ-উইকেট তুলে নেন। নভেম্বর, ১৯৯৬ সালে তিনি ৬৪ রান খরচায় ৮ উইকেট পান। ভারতের বিপক্ষে তার এ বোলিং পরিসংখ্যান অদ্যাবধি যে-কোন দক্ষিণ আফ্রিকানের সেরা বোলিং। ডিসেম্বর, ২০১৬ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কীর্তিগাঁথা রচনা করেছেন। ২০০২ সালে উইজডেন ক্রিকেটার্স অ্যালমেনাক কর্তৃক প্রণীত সর্বকালের শীর্ষ ১০০ বোলিংশৈলী প্রদর্শনের তালিকায় ক্লুজনারের বোলিং পরিসংখ্যানটিকে জর্জ বিসেটের ৫/৩৭-এর সাথে অন্তর্ভূক্ত করা হয়।
সাম্প্রতিককালে কাইল অ্যাবট এ কীর্তিগাঁথায় জড়িয়ে আছেন। ফেব্রুয়ারি, ২০১৩ সালে সফরকারী পাকিস্তানের বিপক্ষে তিনি ২৯ রানে ৭ উইকেট দখল করেন যা স্বদেশী ক্লুজনারের পরিসংখ্যানের পরে অবস্থান করছে।
মানব মুখ
মানব শারীরবিদ্যায় মুখ হল পরিপাক নালির প্রথম অংশ, যা খাদ্য এবং লালারস গ্রহণ করে। মৌখিক শ্লেষ্মাস্তর হল মুখের ভিতরের দিকে আবৃত মিউকাস এপিথেলিয়াম জাতীয় পর্দা।
পৌষ্টিকতন্ত্রের প্রথম অংশ হওয়া ছাড়াও মানব মুখের অন্যতম প্রধান কাজ হল যোগাযোগ বা কথোপকথনে সাহায্য করা। যদিও স্বরের মূল উৎপত্তি হয় গলা থেকে, কিন্তু মানব ভাষার অর্থপূর্ণ ধ্বনি সৃষ্টি করতে মুখের অন্তর্গত জিহ্বা, ঠোঁট ও চোয়াল অত্যন্ত আবশ্যক উপাদান।
মুখের দুটি অংশ– ভেস্টিবিউল এবং মুখবিবর। ভেজা মুখটি সাধারণত মিউকাস পর্দা বেষ্টিত হয় আর এতে দাঁত থাকে। ঠোঁট বা ওষ্ঠ হল এমন অংশ, যেখানে মিউকাস পর্দা ত্বকে পরিণত হয় এবং সারা শরীরকে আবৃত করে।
মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নীচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।
ক্রিশ্চিয়ান কলসন
ক্রিশ্চিয়ান কলসন (জন্মঃ ১৫ সেপ্টেম্বর ১৯৬৮) একজন ব্রিটিশ চলচ্চিত্র প্রযোজক। ২০০৮ সালে প্রযোজিত চলচ্চিত্র "স্লামডগ মিলিয়নিয়ারের" জন্যে তিনি অনেক পরিচিত হন। চলচ্চিত্রটি তাঁকে এনে দিয়েছে অসংখ্য পুরস্কার যেমন — শ্রেষ্ঠ চলচ্চিত্রের জন্যে একাডেমি পুরস্কার, গোল্ডেন গ্লোব পুরস্কার এবং বাফটা পুরস্কার।
দারিদ্র্য
দারিদ্র্য হল এমন একটি অর্থনৈতিক অবস্থা, যখন একজন মানুষের জীবনযাত্রার ন্যূনতম মান অর্জন এবং সামান্য আয়ের ফলে জীবনধারণের অপরিহার্য দ্রব্যাদি ক্রয় করার সক্ষমতা হারায়। সাংস্কৃতিক স্বেচ্ছাচারিতা ও আগ্রাসন, জনসংখ্যার চাপ, অর্থনৈতিক দুর্দশা, সামাজিক ও রাজনৈতিক সমস্যা এবং বন্যা, জলোচ্ছ্বাস, খরা ইত্যাদির মতো প্রাকৃতিক দুর্যোগ দারিদ্র্য সৃষ্টি করে। ইসলামের দৃষ্টিতে দারিদ্র্য হচ্ছে এমন এক অবস্থা, যা মানব জীবনের অব্যাহত প্রয়োজনীয় পণ্য বা মাধ্যম উভয়েরই অপর্যাপ্ততা বুঝায়।
সৈয়দ জাহাঙ্গীর
সৈয়দ জাহাঙ্গীর (জন্ম: ১৯৩৫ খ্রিঃ) বাংলাদেশের একজন প্রথিতযশা চিত্রকর। শিল্পকলায় উল্লেখযোগ্য কাজের স্বীকৃতিস্বরূপ বাংলাদেশ সরকার তাকে ১৯৮৫ একুশে পদকে ভূষিত করে। জাতীয় চিত্রশালা, বাংলাদেশ জাতীয় জাদুঘর, বাংলাদেশ ব্যাংক, বেঙ্গল ফাউণ্ডেশন, বাংলাদেশ বিমান, রপ্তানী উন্নয়ন ব্যুরো, জাপানের কিয়োটো বিশ্ববিদ্যালয় প্রভৃতি স্থানে তার চিত্রকর্ম প্রদর্শিত অবস্থায় আছে।
সৈয়দ জাহাঙ্গীর ১৯৩৫ সালে সাতক্ষীরা জেলায় জন্মগ্রহণ করেন।
সৈয়দ জাহাঙ্গীর জন্মগ্রহণ করেছেন গ্রামে। কিন্তু বড় হয়েছেন শহরে। তাই তাঁর সৃষ্টিকর্মের বেশিরভাগ ই গ্রাম এবং গ্রামের প্রকৃতিকে নিয়ে। ১৯৫০-এর দশক থেকে একাধারে কাজ করেছেন বেশ। নানা চিত্রকর্মের মধ্যে ১৯৭৩ থেকে ১৯৭৫ সালের বিভিন্ন ঘটনা নিয়ে করা কাজ "আত্মার উজ্জীবন" উল্লেখযোগ্য।
প্রায় ২২ বছর পেশাদার চিত্রকর হিসেবে কাজ করার পরে তিনি ১৯৭৭ সালে শিল্পকলা একাডেমীর শিল্পকলা বিভাগের প্রধান হিসেবে যোগদান করেন। সৈয়দ জাহাঙ্গীর শিল্পকলা একাডেমীর পরিচালক হিসেবে নিযুক্ত ছিলেন এবং শিল্পকলা একাডেমীতে চারুকলা বিভাগ চালু করেন। এ ছাড়াও চাকুরী জীবনের তাঁর অন্যতম কৃতিত্ব দ্বিবার্ষিক এশিয় চিত্রকলা প্রদর্শনীর প্রবর্তন।
ঢাকার মতিঝিলে অবস্থিত জনতা ব্যাংকের প্রধান শাখায় তার বিশালাকার একটি ম্যূরাল রয়েছে যেটির আয়তন ৮ ফুট × ৩৮ ফুট; এটি সিরামিক টাইলস দিয়ে করা।সৈয়দ জাহাঙ্গীর ১৯৮৫ সালে বাংলাদেশ সরকার কর্তৃক প্রদত্ত্ব একুশে পদকে লাভ করেন। ১৯৯২ এ চারুশিল্পী সংসদ তাঁকে বিশেষ সম্মাননা প্রদান করে। ২০০০-এ তিনি মাইকেল মধুসূদন পুরস্কার এবং ২০০৫-এ লাভ করেন শশীভূষণ সম্মাননা। ২০১০-এ বার্জার পেইণ্টস তার আজীবনকাজের স্বীকৃতিস্বরূপ বিশেষ সম্মাননা প্রদান করে। এছাড়াও তিনি হামিদুর রহমান পুরস্কার সহ একাধিক পুরস্কারে সম্মানিত হয়েছেন।
লায়লা আর্জুমান্দ বানু
লায়লা আর্জুমান্দ বানু (জন্ম: ৫ জানুয়ারি, ১৯২৯ - মৃত্যু: ১০ ফেব্রুয়ারি, ১৯৯৫) ছিলেন একজন গায়িকা ও সমাজকর্মী।
ঢাকার ইডেন বালিকা বিদ্যালয়ে লেখাপড়া সমাপ্ত করে তিনি ঢাকা বিশ্ববিদ্যালয়ে ফারসি ও দর্শনশাস্ত্রে পড়াশোনা করেন এবং ১৯৪৯ সালে বি.এ ডিগ্রি অর্জন করেন।
লায়লা আর্জুমান্দ বানু ওস্তাদ গুল মোহাম্মদ খাঁ এর তত্ত্বাবধানে মনুষ্যত্বপূর্ণ সঙ্গীতে প্রাথমিক তালিম গ্রহণ করেন। নজরুল গীতি, রবীন্দ্রসঙ্গীত, গজল, আধুনিক ও লোক সঙ্গীতে তাঁর বহুমুখী বিশেষ দক্ষতার পরিচয় পাওয়া যায়। তাঁর অসামান্য কর্মজীবন আরম্ভ হয় ১৯৩৯ সালের ১৬ ডিসেম্বর ‘অল ইন্ডিয়া রেডিও’র ঢাকা বেতার কেন্দ্রের উদ্বোধনী অনুষ্ঠানে একক সঙ্গীত পরিবেশনের মাধ্যমে। মাত্র দশ বছর বয়সে প্রথম মুসলিম কণ্ঠশিল্পি হিসেবে তিনি ঢাকা বেতারে সঙ্গীত পরিবেশন করেন।
বেনেটের হাউশপাতা
বেনেটের হাউশপাতা বা হাউশপাতা বা শংকুশ (বৈজ্ঞানিক নাম:Dasyatis bennetti) () হচ্ছে Dasyatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
ভারতের রাষ্ট্রপতি নির্বাচন
রাষ্ট্রপতি হলেন সার্বভৌম গণতান্ত্রিক ভারতবর্ষর সর্বপ্রধান কার্যনির্বাহক বা শাসনকর্তা।ও তিনি হলেন ভারতের প্রতিরক্ষা বাহিনীরো প্রধান। ভারতে সংসদীয় সরকার প্রবর্তন করা হয়েছে। রাষ্ট্রপতি নিয়মতান্ত্রিক প্রধানের ভূমিকা পালন করেন। তিনি কেন্দ্রীয় মন্ত্রী পরিষদের সহায় ও পরামর্শমতে শাসনকার্য পরিচালনা করেন। তিনি কেন্দ্রীয় মন্ত্রী পরিষদের পরামর্শ ও সাহায্যমতে নিজের দায়িত্ব পালন করতে বাধ্য।
ভারতবর্ষের রাজ্য ও কেন্দ্রীয় শাসিত অঞ্চল সমূহের বিধায়ক, লোকসভা ও রাজ্যসভার নির্বাচিত সাংসদের প্রত্যক্ষ ভোট দ্বারা ভারতেররাষ্ট্রপতি নির্বাচন করা হয়। কিন্তু এই নির্বাচনের ক্ষেত্রে সকল বিধায়ক ও নির্বাচিত সাংসদদের ভোটের মূল্য ভিন্ন ভিন্ন হয়।
রাষ্ট্রপতি নির্বাচনের ক্ষেত্রে বিধায়কদের ভোটের মূল্য নীচে দেয়া ধরণে নির্ণয় করা হয়:
রাজ্যের মোট জনসংখ্যা / (মোট বিধায়ক X ১০০)
নীলচিত্রা হাউশপাতা
নীলচিত্রা হাউশপাতা বা চিত্রা হাউশপাতা বা চিত্রা হাউশ (বৈজ্ঞানিক নাম:Neotrygon kuhlii) () হচ্ছে Dasyatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
চিত্রা শঙ্খচিল
চিত্রা শঙ্খচিল (বৈজ্ঞানিক নাম:Aetobatus narinari) () হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দাগি শঙ্খচিল
দাগি শঙ্খচিল (বৈজ্ঞানিক নাম:Aetomylaeus nichofii) () হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
কাঁটালেজি দেওমাছ
কাঁটালেজি দেওমাছ (বৈজ্ঞানিক নাম:Mobula japanica) () হচ্ছে Myliobatidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।